Met ons vertrek daar, het ons 'n selfoon daar vergeet en binne 10 minute terug gegaan en hulle het dit vir ons terug besorg. Dit noem ek goeie en eerlike diens.
Ons het 'n baie goeie ontvangs gekry en was onmiddellik tuis na 'n lang reis. Die ontbyt was baie lekker en ons het ons tydjie geniet rondom die tafel. Oor die algemeen 'n baie goeie naweek.
Skoon, netjiese tuin. Blyplek baie ruim. Baie vriendelike eienaar wat jou tuis laat voel. Rustige area - weet amper nie jy is in 'n besige dorp nie.
As 'n groot gesin wat gekom het vir 'n troue na Vredendal, was River Lodge voldoende aan wat geadverteer is.
Lekker braai-area het gesorg vir 'n Vrydagaand-braai by die boma. Ontbyt was vreeslik vroeg, as daar net nog 'n uur was, sou die hele gesin ook kon aansit om die ontbyt tafel. Kamers is baie basic, maar min of meer als wat mens benodig. Bring plugs, daar was geen multi-plugs nie. Vriendelike verwelkoming van die gasvrou. Baie parkering agter groot hekke met eie remote.
Goeie ligging in middel van die dorp wat veilig is. Ook 'n baie mooi tuin waarin jy bly wat die verblyf beslis huislik maak.
Die verblyf was fantasties. As daar egter net een ding is wat ek kan voorstel, is dat daar dalk net iets gevoeg word vir kinders om hulle besig te hou, soos 'n speelplek in die tuin of so iets. Die kinders was bietjie verveeld toe hulle klaar geswem het. Verder het ons vreeslik lekker gebly, en Alta was baie behulpsaam.